CELEX: 62020TN0456
Language: hr
Date: 2020-07-16 00:00:00
Title: Predmet T-456/20: Tužba podnesena 16. srpnja 2020. – LA protiv Komisije

31.8.2020   
            
            
               HR
            
            
               Službeni list Europske unije
            
            
               C 287/43
            
         
      Tužba podnesena 16. srpnja 2020. – LA protiv Komisije
      (Predmet T-456/20)
      (2020/C 287/63)
      Jezik postupka: talijanski
      
         Stranke
      
      
         Tužiteljica: LA (zastupnik: M. Velardo, odvjetnik)
      
         Tuženik: Europska komisija
      
         Tužbeni zahtjev
      
      Tužiteljica od Općeg suda zahtijeva da poništi sljedeće odluke:
      
                  —
               
               
                  odluku od 20. lipnja 2019., kojom tužiteljica nije uključena na popis kandidata pozvanih u sljedeću fazu u Centru za procjenu za natječaj EPSO/AD/371/19;
               
            
                  —
               
               
                  odluku od 24. rujna 2019., kojom je odbijen zahtjev za preispitivanje;
               
            
                  —
               
               
                  odluku od 6. travnja 2020., kojom je odbijena upravna žalba podnesena na temelju članka 90. stavka 2. Pravilnika o osoblju.
               
            Također se zahtijeva da se Komisiji naloži snošenje troškova.
      
         Tužbeni razlozi i glavni argumenti
      
      U prilog osnovanosti tužbe tužiteljica ističe četiri tužbena razloga.
      
                  1.
               
               
                  Prvi tužbeni razlog, koji se temelji na očitoj pogrešci u ocjeni.
                  
                              —
                           
                           
                              Tužiteljica u tom smislu ističe povredu obavijesti o natječaju (članak 5. stavak 1. Priloga III Pravilniku o osoblju) jer povjerenstvo za odabir nije uzelo u obzir njezine stručne kvalifikacije, što je očito protivno odredbama obavijesti o natječaju i dužnostima koje se dodjeljuju uspješnim kandidatima.
                           
                        
            
                  2.
               
               
                  Drugi tužbeni razlog, koji se temelji na povredi načela jednakosti.
                  
                              —
                           
                           
                              Tužiteljica u tom smislu ističe da se povjerenstvo za odabir tijekom probira talenata nije držalo kriterija za ocjenu kandidata predviđenih obaviješću o natječaju i da nije osigurano jednako postupanje prema kandidatima.
                           
                        
            
                  3.
               
               
                  Treći tužbeni razlog, koji se temelji na povredi obveze obrazlaganja i povezanog načela jednakosti stranaka u postupku (članak 47. Povelje o temeljnim pravima).
                  
                              —
                           
                           
                              U tom smislu tužiteljica se žali na nepostojanje obrazloženja osnove pobijanih odluka, što je posljedično utjecalo na njezino pravo obrane i na jednakost stranaka u postupku.
                           
                        
            
                  4.
               
               
                  Četvrti tužbeni razlog, koji se temelji na prigovoru nezakonitosti obavijesti o natječaju u smislu članka 277. UFEU-a.
                  
                              —
                           
                           
                              Tužiteljica u tom smislu ističe da je, protivno članku 1. točki (e) Priloga III. Pravilniku o osoblju, koji tijelu za imenovanje povjerava odlučivanje o naravi testova, vrsti testova i načinu ocjenjivanja, u ovom je postupku određivanje weighting factors utvrdilo povjerenstvo za odabir, što je bila nadležnost tijela za imenovanje, u smislu spomenute odredbe.